=== Død ===
[[Fil:KongHans Ligsten.png|thumb|Kong Hans' ligsten i [[Skt. Knuds Kirke (Odense)|Skt. Knuds Kirke]] i [[Odense]].]]
I januar 1513 var kong Hans på vej fra [[Ribe]] til Aalborg, da hans hest styrtede i [[vadested]]et over [[Skjern Å]]<ref name="DBL 566">[https://runeberg.org/dbl/6/0568.html Heise, s. 566]</ref> mellem [[Skjern]] og [[Tarm (by)|Tarm]]. Han var på rundrejse for at skøtte sine pligter som øverste [[dommer]] på [[retterting]]ene. Hans ældste søn og dronning Christine var med i følget, skønt kongeparret de sidste år havde levet adskilt, med dronningen bosat med sin egen [[husholdning]] i [[Odense]].<ref>Øystein Hellesøe Brekke: ''En fryktet kvinne'' (s. 45-46)</ref> Kongen blev gennemvåd ved faldet, men fortsatte imidlertid til Aalborg, hvor han blev stadig svagere, og døde på Aalborghus Slot, hvor han var født 58 år tidligere. Han blev efterfulgt på tronen af sin søn [[Christian 2.]] Han blev begravet i [[Graabrødre Klosterkirke]] i [[Odense]].<ref name="DBL 566"/> Da gråbrødrekirken skulle nedrives, blev de kongelige lig og mindesmærker i [[1805]] flyttet til [[Sankt Knuds Kirke (Odense)|Sankt Knuds Kirke]] i [[Odense]].
Historie Død